Diari Oficial de la Generalitat Valenciana


Sumari del DOGV 6641, del 31-10-2011 (2011/11973)

DECRET 158/2011, de 28 d'octubre, del Consell, pel qual s'inclou en el Catàleg de Forests d'Utilitat Pública de la Província de València la forest denominada Marjal dels Borrons, situada al terme municipal de Xeresa i propietat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6641

Data del DOGV
:   31-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11154


Data del document
:   28-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Xeresa
    * muntanya de l'estat

DECRET 158/2011, de 28 d'octubre, del Consell, pel qual s'inclou en el Catàleg de Forests d'Utilitat Pública de la Província de València la forest denominada Marjal dels Borrons, situada al terme municipal de Xeresa i propietat de la Generalitat. [2011/11158]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests d'Utilitat Pública i els efectes jurídics, la Conselleria d'Infraestructures, Territori i Medi Ambient ha instruït l'expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada Marjal dels Borrons, sítia al terme municipal de Xeresa i propietat de la Generalitat. Hi ha quedat acreditada la seua transcendència hidrologicoforestal, com també la funció ecològica i social que té, per la qual cosa escau dictar el pertinent decret.  
Per aquesta raó, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 28 d'octubre de 2011,  
  
  
DECRETE  
  
Article 1. Declaració d'utilitat pública  
Es declara d'utilitat pública la forest denominada Marjal dels Borrons, propietat de la Generalitat, que es correspon amb les parcel·les cadastrals següents del terme municipal de Xeresa: parcel·les 22, 24 i 25 del polígon 6.  
  
Article 2. Catalogació  
S'inclou en el Catàleg de Forests d'Utilitat Pública de la Província de València la forest Marjal dels Borrons, amb la inscripció següent:  
  
  
Número: 187.  
Nom: Marjal dels Borrons.  
Partit judicial: Gandia.  
Terme municipal: Xeresa.  
Pertinença: Generalitat.  
Superfície pública: 7,228 ha.  
Enclavaments: no.  
Superfície total: 7,228 ha.  
Límits: nord, canal; est, escorredor de Xeresa; sud, escorredor de Xeresa; i oest, séquia travessera.  
Delimitació: no.  
Amollonament: no.  
Inscripció registral: Registre de la Propietat de Gandia número 3, finca número 3225, obrant al foli 1 del tom 943 de l'arxiu, llibre 25 de Xeresa, inscripció 2a.  
Servituds: no.  
Càrregues: no hi consten.  
Espècie o espècies principals: comunitats de canyís sobre sòls torbosos i pastius de zones humides mediterrànies, acompanyades per exemplars del gènere Populus.   
Característiques que motiven la seua catalogació:   
a) Protecció contra els processos erosius: forest constituïda per terrenys de marjal, amb una important transcendència hidrologicoforestal, ja que compleix una funció vital en la regulació de les aigües superficials i subterrànies, com també per a evitar inundacions a la plana litoral.  
b) Funcions ecològiques: constitueix un lloc que contribueix a la preservació de la diversitat biològica i al manteniment dels processos ecològics, en què s'inclouen elements i comunitats biològiques de gran importància per a la Comunitat Valenciana.  
c) Funcions socials: és una zona de foment d'ús social, educatiu, recreatiu i cultural de la zona. Amb aquest fi cal una adequada regulació i la convenient ordenació de l'ús públic, dotant-lo de les infraestructures adequades per a reduir l'impacte d'aquestes activitats al mínim.  
  
  
Disposició final  
  
Única. Efectes  
Aquest decret produirà efectes des de l'endemà de la publicació en el Diari Oficial de la Comunitat Valenciana.  
  
Contra aquest decret, les persones interessades poden interposar recurs contenciós administratiu en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació d'aquest decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
València, 28 d'octubre de 2011  
  
El president de la Generalitat  
ALBERTO FABRA PART  
  
La consellera d'Infraestructures,Territori i Medi Ambient  
ISABEL BONIG TRIGUEROS